270 Bryophyta 



derimod et veludviklet Assimilationsvæv og dermed i Forbindelse 

 staaende Spalteaabninger i den omgivende Epidermis. 



Muscineerne deles i 3 Underklasser: 1) Hepaticæ, 2) An- 

 thocerotes og 3) Musci, af hvilke den 2den dog ofte henregnes 

 under Hepaticæ. 



1. Underklasse. 

 Hepaticæ. Levermosser (Halvmosser). 



Protonemaet er meget svagt udviklet, næsten altid ugrenet, 

 kort traadformet I Enden af det udvikles en enkelt Køns- 

 plante. Denne er næsten altid udpræget dorsiventral, men 

 er meget forskelligt udformet, idet den hos nogle (Sphærocar- 

 pales, Marchantiales og de fleste Metzgeriales) har Form af et 

 fladt Thallus, medens den hos Jungermanniales er udpræget i 

 Stængel og Blade, der sidder i to Rækker paa Flankerne og en 

 enkelt Række (Bugblade) paa Undersiden af Stængelen. Hos de 

 fleste af de thalløse Former forekommer dog ogsaa rudimentære 

 Bladdannelser, særlig de saakaldte Amfigastrier eller Bugskæl, der 

 sidder paa Løvets Underside og kan sammenlignes med Bug- 

 bladene hos Jungermanniales. De typiske Blade bestaar af et en- 

 kelt Cellelag og har ingen Nerve. Hos næsten alle Levermosser 

 indeholder nogle- af Cellerne et brunligt „Olielegeme", som væ- 

 sentlig bestaar af ætheriske Olier, og som synes at tjene til Be- 

 skyttelse mod Dyr. Antheridierne og Arkegonierne er altid frie, 

 overfladiske Dannelser; de kan være nedsænkede i Thallus, men 

 er aldrig sammenvoksede med det omgivende Væv. De er 

 næsten altid stillede flere sammen i Grupper, men altid hvert 

 Køn for sig, og disse Grupper kaldes da henholdsvis Andrø- 

 cier (J 1 ) og Gynøcier (9); de sidste er omgivne med et Hylster 

 (Bæger, Calyx, Perianthium). Gynøcierne sidder enten paa Ryg- 

 siden (Oversiden) eller i Spidsen af Skuddene; i sidste Tilfælde 

 afslutter de disses Vækst. Arkegonievæggen vokser efter Befrugt- 

 ningen og vedbliver at omslutte Sporogoniet indtil kort før Spore- 

 modningen. Den kaldes da Calyptra, men sprænges i Toppen 

 og bliver siddende som en Skede, der omgiver Sporogoniets Fod 

 og den nederste Del af Stilken. Den nederste Del af Calyptra er 

 dog sædvanlig dannet af den Stængeldel, som bærer Arkegonierne, 



